Clasamentul celor mai "apreciaţi" şi populari politicieni români pe Facebook.
Klaus Iohannis, preşedintele României – 1,8 mil. urmăritori. Rareş Bogdan, europarlamentar – 295.000 urmăritori. Emil Boc, Primarul Municipiului Cluj-Napoca – 241.000 urmăritori.
Facebook este o platformă importantă în epoca multimedia pentru celebrităţi, sportivi, oamenii de afaceri, dar mai ales pentru politicieni. În anii 2000, ziarele, radioul şi televiziunea erau principalele mijloace de comunicare către populaţie, politicienii folosindu-se de ele pentru a-şi clădi popularitatea, pentru a-şi transmite veştile, realizările şi promisiunile, iar tot datorită acestora, obţineau voturi la alegeri. Din anii 2010, a apărut un nou mijloc de comunicare, mult mai facil, mai eficient, ce duce competiţia politică la un alt nivel, având funcţii pentru scris-video-foto-audio.Pe Facebook, politicienii pot vedea câte aprecieri şi urmăritori au, ce părere are populaţia despre ei ce postează comentarii, pot chiar să vadă profilele rivalilor politici şi chiar să comunice cu ei, să-i critice şi să-i ironizeze. În următoarele liste vor fi nominalizaţi politicienii care s-au remarcat în ultimii ani cu funcţii în Parlamentul României, Parlamentul European, Guvernul României şi în primării. Facebook ar putea decide care politicieni ar fi îndeajuns de populari pentru a candida la alegerile prezidenţiale din 2024. Partidul Naţional Liberal (475.000 urmăritori)Având în vedere că președintele Klaus Iohannis nu mai este eligibil pentru un nou mandat prezidenţial, membrul PNL cu cea mai mare popularitate şi cu cele mai mari şanse de a remarca la alegerile prezidenţiale este europarlamentarul Rareş Bogdan.